text: Der er isglatte veje søndag morgen
  31 januar 2016 kl. 08.33
  Det kan være en god idé at køre forsigtigt, hvis man skal hente morgenbrød eller i kirke søndag morgen. 
  Politiet advarer søndag morgen mod isglatte veje i det syd- og sønderjyske.
  Det kan altså være en god idé at køre forsigtigt, hvis man skal til bageren, i kirke eller på en længere tur i det syd- og sønderjyske landskab.
  Syd- og Sønderjyllands Politi skriver, at de især har fået mange henvendelser fra Aabenraa-området, så der skal billisterne altså være særligt forsigtige. Også ved Vejle melder Vejdirektoratet om glatte veje.
  Ved Haderslev er motorvej E45 glat efter en haglbyge. Politiet opfordrer til, at man kører forsigtigt.
  Der er saltet på de større veje.
  Glatte veje i Syd- og Sønderjylland her til morgen. Vi får meldinger om isglatte veje - specielt mange fra Aabenraa-området. #politidk
  
  Ved Haderslev er Sydjyske Motorvej E45 glat efter haglbyge. Kør efter forholdene. #politidk
  
  